Altes Reich (Ägypten)

S **Alte Riich vo Ägypte**, 2686-2181 BCE, isch d Periode in dr ägyptische Gschicht, wo sich die ägyptischi Kultur und schtaatlige und gsellschaftlige Inschtitutione gfeschtiget hai, wo die ägyptisch Gsellschaft während de neggschte zwei ä halb duusig Johr brägt hai.
:*Alli Johreszahle, au die wo usgseh wie wenn si genau wäre–wie zum Bischbil 2686, si ungenau und sötte nume as Richtlinie aagluegt wärde. I däm Artikel stoot dorum nid 'öbbe' debi. Au si nadürlig alli Daate 'vor dr Zitewändi'.*
## Chronologii

ImageSize = width:600 height:auto barincrement:15
PlotArea = top:10 bottom:30 right:100 left:20
AlignBars = early

DateFormat = yyyy
Period = from:-2750 till:-2150
TimeAxis = orientation:horizontal
ScaleMajor = unit:year increment:50 start:-2750

Colors =
  id:canvas      value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:white

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers
  from: -2686 till: -2613 color:GP text:3. Dynaschtii 2686-2613.
  from: -2613 till: -2494 color:PA text:4. Dynaschtii 2613-2494.
  from: -2494 till: -2347 color:PA text:5. Dynaschtii 2494-2345.
  from: -2345 till: -2181 color:PA text:6. Dynaschtii 2345-2181.
  barset:skip


## Die 3. Dynaschtii

Dr bedütendscht König vo dr dritte Dynaschtii isch dr **Dschoser** (Netscherichet) gsi, wo vo 2668 bis 2649 regiert het. Er isch dr Erscht gsi, won ä Pyramide het lo baue, d Schtuefepyramide z Saqqara. Si Architekt isch dr Imhotep gsi, wo schböter as Gott aabätet worden isch. Dr Dschoser het a baar Chrieg gfüehrt gege Völker in Kanaan und het d Sinaiwüeschti eroberet, wo bis hüte zue Ägypte ghört.

## Die 4. Dynaschtii

Die viert Dynaschtii isch vom **Snofru**, 2575-2551, begründet worde. Er het Chrieg z Nubie gmacht und dr Handel mit de Völker vom öschtlige Middelmeerruum gförderet, vor allem mit dr Gegend, wo hüt dr Libanon isch–vo dört het er s Holz importiert, wo mä bruucht het, für zum Schiff baue. In Dahschur het er a Dotetämpel baut mit zwei Pyramide (dr Chrumme und dr Rote Pyramide), und z Meidum non ä Pyramide in dr Nöchi vo Krokodilopolis. Die Chrumm Pyramide verbindet archidektonisch zwüsche dr Schtuefepyramide und de so genannte ächte Pyramide, wo sini Noochfolger, dr **Chufu** (Cheops), 2585-2566, dr **Chafre** (Chefren) und dr **Menkaure** (Mycerinos) z Giseh baut hai.

## Die 5. Dynaschtii
Vo dr fümfte Dynaschtii sött me dr **Sahure**, 2487-2475, erwähne, won ä Flotte het lo baue, wo uf Punt im Hoorn vo Afrika gseglet isch. Au mit Kanaan het er Handel driibe. Militärisch het er Ägypte in dr weschtlige Wüeschti vo de Libyer verdeidiget. 

Dr **Niuserre**, 2416-2392, het e bekannte Sunnetämpel z Abu Goreb und e Pyramide z Abusir baut. In sim Grabruum het er Beschriibige vo sine Chrieg in dr Sinaiwüeschti und dr libysche Wüeschti in d Wänd lo meissle. 

Dr **Unas** (Wenis), 2356-2323, het Handelsexpeditione zue de Nochbervölker gschickt, wo mänggisch au exotischi Dier zruggbrocht hai: im südlige Elephantin git s immer no ä Bild mit erä Giraf und andere Dier. In siiner Regierigsziit isch a grossi Hungersnoot usbroche. In dr Literatuur und dr Religionswüsseschaft isch dr Unas dur sini Pyramideteggscht bekannt, wo beschriibe, wie dr König in s ewige Läbe iidritt.

## Die 6. Dynaschtii
Dr erscht König vo dr sechste Dynaschtii isch dr **Teti**, 2346-2313, gsi. Under ihm het ä Beamte, dr Weni, si Karriere aagfange, und isch vom enä niidrige Boschde as Verwalter ufgschdiige und z letscht dr Sandaledräger vom König worde. As dr Vertraut vom Köng het er ä baar Chrieg gege d Beduine im südlige Kanaan gfüehrt und isch Richter gsi im gheime Fall von erä Verschwörig gegen e König, wo d Königin drin verwigglet gsi isch.

Au dr **Pepi I**, 2289-2255, het sich gege verschwörerischi Adligi müesse wehre und het sich mit erä oberägyptische Familie verschwögeret, wo vo denn a ä grossen Iifluss gha het. Er het z Nubie Chrieg gfüehrt und Befeschtigunge und Handelsblätz baut. Au mit Punt im Süde und Biblos im Norde isch dr Handel usdehnt gsi. Under ihm het d Hauptschdadt Hiku-Ptah dr Name Mennefer übercho, wo denn zu Menfi abkürzt worden isch. Vo do schdammt dr griechisch Name Memphis. Dr Pepi het Tämpel z Tanis, Bubastis, Abydos, Dendera und Coptos lo baue. 

Dr **Pepi II** , 2279-2181, isch villicht dr König gsi, wo am längschte regiert het in dr Gschicht vo dr Menschheit. In sinere Zit het d Zentralregierig z Memphis vil vo ihrer Macht an regionali Zäntre verlore, wo aagsessnigi Adligi brobiert hai, sich sälbschdändig z mache.

## Lueg au
Allgemein:
* Ägypte
Gschicht:
* S Middlere Riich
* Die zweiti Zwüscheziit
* S Neue Riich
* Die Dritti Zwüscheziit
* D Schbootziit vom alte Ägypte

## Quelle